স্ত্রীকে পাশে নিয়ে উজ্জয়িনীর মহাকালেশ্বর মন্দিরে অরিজিৎ সিং

কলকাতা: অরিজিৎ সিং (Arijit Singh), নাম টা যথেষ্ট। দেশ-বিদেশে তাঁর অগণিত ভক্ত। তাঁর অনুষ্ঠান মানেই মানুষের উপচে পড়া ভিড়। তাঁর গানের মূর্ছনায় মুহূর্তে ভাসেন অনুরাগীরা। খ্যাতির শীর্ষে পৌছেও অরিজিৎ একেবারে মাটির সঙ্গেই মিশে গিয়েছেন। এবার স্ত্রী কোয়েলকে সঙ্গে নিয়ে পৌঁছে গেলেন উজ্জয়িনীর মহাকালেশ্বর মন্দিরে (Shri Mahakaleshwar Jyotirlinga Temple) অরিজিৎ সিং।

অরিজিৎ সিংহের মা বাঙালি, বাবা পঞ্জাবি। কিন্তু সব ধর্মের প্রতি তাঁর আস্থা সমান। গায়ককে সব ধর্মের প্রতি আস্থা রাখতে দেখা গিয়েছে। ১৯ এপ্রিল ইনদওরে গানের অনুষ্ঠান ছিল অরিজিতের। পরের দিন সকালে পুজো দিতে মহাকালেশ্বরে পৌঁছোন গায়ক। মধ্যপ্রদেশের উজ্জ্বয়িনী শহরের মহাকালেশ্বর মন্দিরে পুজো দিলেন অরিজিৎ সিং। সঙ্গে স্ত্রী কোয়েল। সস্ত্রীক অরিজিতের মহাকাল মন্দিরে পুজো দেওয়ার ভিডিও সোশ্যাল মিডিয়ায় ভাইরাল। যেখানে তাঁকে গেরুয়া রঙের নামাবলী ধরনের একটা কুর্তা ও লালচে রঙের ধুতিতে দেখা গিয়েছে। অন্যদিকে তাঁর স্ত্রী কোয়েলও পরেছিলেন অরিজিতের ধুতির রঙের লাল শাড়ি। দু’জনের গায়ে জড়ানো নীল চাদর। দুজনের কমালেই ছিল হলুদ চন্দনের চওড়া তিলক। পুরোহিত তাঁর গলায় ওঁং লেখা একটা লাল উত্তরীয় পরিয়ে দেন। স্ত্রীকে পাশে নিয়ে মন্দিরে অনুষ্ঠিত ভষ্ম আরতিতে অংশগ্রহণ করেন গায়ক। আবার তাঁদের নন্দী হলে বেশকিছুক্ষণ চোখ বন্ধ করে বসে থাকতেও দেখা যায়।

#WATCH | Madhya Pradesh: Singer Arijit Singh offered prayers at Mahakaleshwar Temple in Ujjain. pic.twitter.com/20pflLA1bE

— ANI (@ANI) April 20, 2025

আরও পড়ুন: সবুজ মনোকিনিতে অবিবাহিত আমিশাকে দেখে ভক্তরা বলছে ‘অন্তঃসত্ত্বা’! কেন?

অন্য খবর দেখুন