ইডেনে আইপিএল 2025-এর ধামাকা উদ্বোধন, বলিউড-সুরের মেলায় মাতবে কলকাতা!

কলকাতা: ২২ মার্চ কলকাতার ইডেন গার্ডেন্স  সাক্ষী থাকবে এক জমকালো সন্ধ্যার, যেখানে আইপিএল ২০২৫ (IPL 2025)-এর উদ্বোধনী অনুষ্ঠান হবে ঐশ্বরিক মাত্রায়। এই অনুষ্ঠানে মঞ্চ কাঁপাতে পারেন বলিউডের জনপ্রিয় তারকা শ্রদ্ধা কাপুর (Shraddha Kapoor) এবং বরুণ ধাওয়ান (Varun Dhawan)। পাশাপাশি, সুরের জাদুতে দর্শকদের মোহিত করতে হাজির থাকবেন জনপ্রিয় গায়ক অরিজিৎ সিং (Arijit Singh)।

মাত্র কয়েকদিন আগেই ভারতীয় দল চ্যাম্পিয়ন্স ট্রফি (Champions Trophy 2025) জিতে এসেছে দুবাই থেকে, আর এবার ক্রিকেটপ্রেমীরা মেতে উঠবেন আইপিএলের উন্মাদনায়। ২২ মার্চ থেকে শুরু হতে চলেছে এই ক্রিকেট মহোৎসব, যা এবছর ১৮তম আসরে পা রাখল। ইডেন গার্ডেন্সের উদ্বোধনী অনুষ্ঠানকে ঘিরে উচ্ছ্বাস এখন তুঙ্গে।

আরও পড়ুন: কলকাতার ইতিহাসে নজিরবিহীন রিয়েল এস্টেট চুক্তি!

এই তারকাখচিত ইভেন্টে বলিউডের সুপারহিট জুটি শ্রদ্ধা কাপুর এবং বরুণ ধাওয়ান তাঁদের অনবদ্য নৃত্য পরিবেশন করবেন। এর আগে ‘এবিসিডি 2’-তে তাঁদের অসাধারণ পারফরম্যান্স দর্শকদের মনে গেঁথে রয়েছে, এবার সেই জাদুই ফিরবে আইপিএলের মঞ্চে। পাশাপাশি, গানের রাজা অরিজিৎ সিং তাঁর কণ্ঠের জাদুতে উদ্বোধনী সন্ধ্যাকে আরও মুগ্ধকর করে তুলবেন।

উদ্বোধনী ম্যাচে মুখোমুখি কেকেআর-আরসিবি

আইপিএল 2025-এর প্রথম ম্যাচে 22 মার্চ মুখোমুখি হবে কলকাতা নাইট রাইডার্স (KKR) এবং রয়্যাল চ্যালেঞ্জার্স বেঙ্গালুরু (RCB)। তারকা, ক্রিকেট এবং বিনোদন মিলিয়ে আইপিএল মানেই নতুন চমকের সম্ভাবনা, আর এবারের উদ্বোধনী অনুষ্ঠানও তার ব্যতিক্রম হবে না বলেই মনে করছেন ক্রিকেটপ্রেমীরা।

সমাপনী অনুষ্ঠানেও থাকছে চমক

আইপিএল 2025 চলবে 25 মে পর্যন্ত, যেখানে গ্র্যান্ড ফাইনালের মাধ্যমে পর্দা নামবে এই উত্তেজনাপূর্ণ টুর্নামেন্টের। উদ্বোধনী অনুষ্ঠানের কাউন্টডাউন ইতিমধ্যেই শুরু হয়ে গিয়েছে, আর এখন গোটা ক্রিকেট বিশ্ব তাকিয়ে রয়েছে 22 মার্চের ঐতিহাসিক সন্ধ্যার দিকে।

আইপিএল 2025 উদ্বোধনী অনুষ্ঠানের সময়সূচি

– ভেন্যু: ইডেন গার্ডেন্স, কলকাতা
– তারিখ: 22 মার্চ
– উদ্বোধনী অনুষ্ঠান: সন্ধ্যা 6টা
– প্রথম ম্যাচ: সন্ধ্যা 7:30 মিনিট

আইপিএল 2025-এ অংশগ্রহণকারী দলগুলি

এবারের আইপিএলে 10টি দল প্রতিযোগিতা করবে, যার মধ্যে রয়েছে— চেন্নাই সুপার কিংস (CSK), কলকাতা নাইট রাইডার্স (KKR), সানরাইজার্স হায়দরাবাদ (SRH), মুম্বই ইন্ডিয়ান্স (MI), দিল্লি ক্যাপিটালস (DC), গুজরাত টাইটানস (GT), লখনউ সুপার জায়ান্টস (LSG), পাঞ্জাব কিংস (PBKS), রাজস্থান রয়্যালস (RR), রয়্যাল চ্যালেঞ্জার্স বেঙ্গালুরু (RCB)।

দেখুন আরও খবর: