অরিজিতের এই সিদ্ধান্তে হতাশ নন শ্রেয়া ঘোষাল

কলকাতা: ভারতীয় সঙ্গীত জগতে উজ্জ্বল নক্ষত্র অরিজিৎ সিং (Arijit Singh)। এই নাম নামটাই বাঙালির আবেগ। একটিমাত্র পোস্টে জানিয়ে দিলেন—তিনি আর নতুন করে সিনেমার প্লেব্যাক সিঙ্গার হিসেবে কাজ করবেন না। আর শেষে এক লাইনের বিদায়—“যাত্রাটা ছিল সুন্দর।” অরিজিতের প্লেব্যাক ছাড়ার খবর মুহূর্তের মধ্যেই সোশ্যাল মিডিয়ায় ছড়িয়ে পড়ে এবং ভক্ত থেকে শুরু করে সঙ্গীতশিল্পী, সকলের মনেই গভীর শূন্যতার সৃষ্টি করে। অনেকেই একে ‘একটি যুগের সমাপ্তি’ বলে উল্লেখ করছেন।অরিজিতের এমন সিদ্ধান্তের কথা সামনে আসতেই নিজের মনের কথা জানালেন শ্রেয়া ঘোষাল (Shreya Ghoshal), ইমন চক্রবর্তী ।

সোশ্যাল মিডিয়ায় অরিজিৎ মঙ্গলবার সন্ধেয় জানিয়েছিলেন, তিনি আর সিনেমার গানের কাজ হাতে নেবেন না। তবে তার একটু পরেই পোস্ট করে অরিজিৎ স্পষ্ট করে দেন, তিনি সিনেমার গান ছাড়ছেন তার মানে এটা নয় যে তিনি সঙ্গীত জগৎ থেকে বিদায় নিচ্ছেন। তিনি নতুন কিছু নিয়ে ফিরবেন। কিন্তু সেটা কী, তার কোনও ইঙ্গিত দেননি অরিজিৎ। অরিজিতের এই সিদ্ধান্তে একেবারেই হতাশ নন শ্রেয়া ঘোষাল। বরং এই পরিসমাপ্তির মধ্যেই তিনি দেখছেন এক নতুন যাত্রার ইঙ্গিত। শেষের মধ্যেই যে নতুন শুরুর সম্ভাবনা লুকিয়ে আছে, সে কথাই যেন বিশ্বাস করেন শ্রেয়া। শ্রেয়া অরিজিতের অবসর ঘোষণার পোস্টের কমেন্টে লিখেছেন, ‘এটা অরিজিতের জীবনের এক নতুন অধ্যায়ের শুরু। এই প্রতিভাবান শিল্পী এবার কী সৃষ্টি করেন, তা শুনতে ও অনুভব করতে আমি সত্যিই মুখিয়ে আছি।

আরও পড়ুন: মেট্রোর ভিতর হাতল ধরে স্টান্ট বরুণের, ভিডিও প্রকাশ পেতে বিপাকে অভিনেতা

‘লগ্নজিতা চক্রবর্তীর বলেন, “পোস্ট দেখে একমুহূর্তের জন্য হৃদয় বন্ধ হয়ে গিয়েছিল। সিনেমায় হয়তো শুনতে পাব না। কিন্তু অরিজিৎ সিংয়ের গান এখনও বহু বছর শুনতে চাই।ইমন চক্রবর্তী বলেন, তিনি অরিজিৎকে নতুন ভূমিকায় দেখতে বিশেষ আগ্রহী। ইমনের কথায়, “এটা ওঁর ব্যক্তিগত সিদ্ধান্ত। ভারতীয় বিনোদুনিয়ায় দারুণ কিছু গান উপহার দিয়েছেন। এই সিদ্ধান্তে খুব অবাক হইনি। কারণ, সঙ্গীত তো শুধু প্লেব্যাক নয়। এর চেয়ে আরও ভালো কিছু হয়তো ওঁর করার আছে। যাঁরা স্বাধীনভাবে সঙ্গীত নিয়ে কাজ করেন, তাঁদের হয়তো সাহস আরও বাড়বে।